หุ้น22ก.ย.ร่วง39หลุดพันจุด
หุ้นไทยวันที่ 22 ก.ย.ดัชนีร่วง 39 จุดปิดต่ำพันที่ 990.59 จุด มูลค่าซื้อขาย 32,481.33ล้านบาท
22 ก.ย. 2554

หุ้นไทยวันที่ 22 ก.ย.ดัชนีร่วง 39 จุดปิดต่ำพันที่ 990.59 จุด มูลค่าซื้อขาย 32,481.33ล้านบาท




ตลาดหุ้นวันที่  22 ก.ย. ดัชนีปิดที่ 990.59 จุด ลดลง  39 จุด หรือ 3.79%  มูลค่าการซื้อขาย  32,481.33 ล้านบาท 
นายชัย  จิรเสวีนุประพันธ์  ผู้จัดการฝ่ายกลยุทธ์การลงทุน บล.โนมูระ พัฒนสิน  กล่าวว่า  ตลาดหุ้นปรับตัวลงตามทิศทางตลาดหุ้นทั่วโลกหลังผิดหวังมาตรการของธนาคารกลางสหรัฐ (เฟด) อีกทั้งยังส่งสัญญาณเตือนถึงความเสี่ยงต่อการเติบโตทางเศรษฐกิจสหรัฐ ส่งผลให้นักลงทุนลดน้ำหนักการลงทุนในสินทรัพย์เสี่ยงลง ขณะที่การแก้ไขปัญหาหนี้ของยุโรปยังไม่สามารถเรียกความเชื่อมั่นนักลงทุนได้
ทิศทางตลาดหุ้นในวันพรุ่งนี้ยังต้องติดตามตลาดหุ้นต่างประเทศเป็นหลัก หากนักลงทุนต่างชาติยังขายหุ้นออกมาก็ทำให้ดัชนีหุ้นไทยปรับตัวลงไปในทิศทางเดียวกัน ซึ่งแนะนำให้นักลงทุนรอดูการแก้ปัญหาของสหรัฐและยุโรปก่อน  แต่นักลงทุนระยะยาว สามารถทยอยเลือกซื้อหุ้นปัจจัยพื้นฐานดีได้  
ทั้งนี้ ตลาดหุ้นเอเชียดิ่งลงหนัก โดยตลาดหุ้นอินโดนีเซียปิดลดลง 8.885 ตลาดหุ้นจีนลดลง 2.77% ฮ่องกง ลดลง 4.85% สิงคโปร์ลดลง 2.60% ญี่ปุ่น ลดลง 2.07%
5 หลักทรัพย์ที่มีมูลค่าการซื้อขายสูงสุด ได้แก่
PTT มูลค่าการซื้อขาย 1,881.65 ล้านบาท   ปิดที่  302 บาท  ลดลง 10 บาท หรือ  -3.21% KBANK มูลค่าการซื้อขาย 1,699.54 ล้านบาท   ปิดที่ 118 บาท  ลดลง 5.50 บาท หรือ  -4.45% ADVANC มูลค่าการซื้อขาย 1,692.20 ล้านบาท   ปิดที่ 123.50 บาท  ลดลง 3 บาท หรือ  -2.37% SCC มูลค่าการซื้อขาย 1,666.48 ล้านบาท   ปิดที่ 295 บาท  ลดลง 11 บาท หรือ  -3.59% SCB มูลค่าการซื้อขาย 1,431.57 ล้านบาท   ปิดที่ 111 บาท  ลดลง 4 บาท หรือ  -3.51%